

A

MAGYARHONI FÖLDTANI TÁRSULAT

HÍRLEVELE

2024.

június–augusztus

Letölthető:

[**http://foldtan.hu**](http://foldtan.hu)

adószámunk:
19815833-2-41

|  |  |  |
| --- | --- | --- |
|  |  |  |

Tartalomjegyzék

[A társulat kiemelt tevékenységei 2024. évben, előzetes tervek 2](#_Toc167886515)

[Szervezeti Élet 3](#_Toc167886516)

[A Társulat új vezető tisztségviselői 3](#_Toc167886517)

[Új könyvek érkeztek az MFT könyvtárába 3](#_Toc167886518)

[Befejeződött a Csalogány utcai székhely felújítása 3](#_Toc167886519)

[Megvásároltuk az új nyomtatót 4](#_Toc167886520)

[Adó 1% 2023 4](#_Toc167886521)

[Tisztújítás a Tudománytörténeti Szakosztályban 4](#_Toc167886522)

[Nyári tábor 5](#_Toc167886523)

[Programok időrendben 5](#_Toc167886524)

[Vezetőségválasztással egybekötött agyagásványtani előadóülés 5](#_Toc167886525)

[Szent Iván éji vacsora, a kerek évfordulót ünneplő tagtársak köszöntése 6](#_Toc167886526)

[Beharangozó 6](#_Toc167886527)

[Dosztály Lajos emlékülés 6](#_Toc167886528)

[90 éve született Dudich Endre 6](#_Toc167886529)

[Európai uniós híreink 7](#_Toc167886530)

A társulat kiemelt tevékenységei 2024. évben, előzetes tervek

|  |  |
| --- | --- |
| ***RENDEZVÉNYEK*** | ***Tervezett időpont, helyszín*** |
| Kőzettani és Geokémiai Vándorgyűlés | szeptember |
| Geotóp napi ismeretterjesztő geotúrák <http://geotopnap.hu> | október |
| Földtani sokféleség napja | október 6. |
| Kókay terepi napok | október |
| 90 éve született Dudich Endre (előadóülés) | október 14. |
| Földtudományos forgatag  | november, Budapest |
| NosztalGEO  | november  |
| Az ásványtani, kőzettani és geokémiai felsőoktatási műhelyek éves találkozója 2023 | november |
| ***KIEMELT PROJEKTEK– SZAKMAI TEVÉKENYSÉGEK*** |
| **Év ásványa, Év ősmaradványa Év ásványkincse** ismeretterjesztő programsorozat |
|  |
| **Projektek az EFG keretében:** CEEGS, CRM GEOTHERMAL |

Szervezeti Élet

A Társulat új vezető tisztségviselői

**Elnök: M. Tóth Tivadar**

**Főtitkár: Zajzon Norbert**

**Titkár: Leskó Máté**

**Társelnökök (4 fő): Hartai Éva, Főzy István, Leél-Őssy Szabolcs, Sztanó Orsolya**

**Ellenőrző Bizottság elnöke: Mádai Ferenc**
**Ellenőrző Bizottság tagjai: Geiger János és Scharek Péter**

**Fegyelmi és Etikai Bizottság elnöke: Mindszenty Andrea**

**A Választmány** tagjainak névsora a teljes társulati tisztújítást követően lesz végleges.

**Gratulálunk a megválasztott tisztségviselőknek, sikeres munkát kívánunk a következő három évre!**

Új könyvek érkeztek az MFT könyvtárába

Korvin Gábor geológus professzor kollégánk adományaként két friss kiadású, geomate­ma­tikai témájú könyvvel gazdagodott a Társulat könyvtára.

Sagar, D. B.S., Cheng, Q., McKinley, J., Agterberg, F. (eds) 2023: Enciclopedia of Mathe­matical geosciences. – Springer, (két kötetben).

Korvin, G. 2024: Statistical Rock Physics. – Springer, 537 p.

Befejeződött a Csalogány utcai székhely felújítása

A Csalogány utcai székhelyünket márciusban filmforgatási helyszínnek adtuk ki, amely 2 millió Ft bevételt eredményezett. Emellett a forgatás alatt használt helyiségeket kifestették. Az általuk fel nem újított helyiségeket 2024. május 15-én a titkárság dolgozói önkéntesek segítségével kifestették. Várjuk a rendezvényeket a felújított irodánkban, 20–25 fő létszámig.

Megvásároltuk az új nyomtatót

A február 16-án megtartott Adománygyűjtő koktélpartin mintegy 300 000 Ft gyűlt össze az új nyomtatóra. Ebből az összegből sikerült egy új színes nyomtató / szkenner / fénymásoló gépet vásárolni, tartalék festékpatronokkal.

**Minden adományozónak hálásan köszönjük a segítséget!**

Adó 1% 2023

A NAV tájékoztatása szerint a 2023. évben 582 469 Ft felajánlás érkezett az MFT részére.

Köszönjük mindenkinek, aki felajánlotta az adója 1%-át.

Tisztújítás a Tudománytörténeti Szakosztályban

Május 27-én egy előadóüléssel egybekötött tisztújító ülésen megújult a Tudománytörténeti Szakosztály vezetése.

A régi/új elnök Dr. Kordos László, a titkár Zsadányi Éva lett. A vezetőség tagjai: Papp Péter, Hála József és Síkhegyi Ferenc.

Nyári tábor



Programok időrendben

**2024. június 3. (hétfő), 14:00**

Helyszín: Budapest, Pázmány Péter sétány 1/c, Sztrókay terem (00-708)

MFT AGYAGÁSVÁNYTANI SZAKOSZTÁLY

Vezetőségválasztással egybekötött agyagásványtani előadóülés

14.00–14.10 Cseresznyés Dóra, Hegedűs Máté, Horváth Laura: Az Agyagásványtani Szakosztály Választási Bizottságának beszámolója a jelöltállításról

14.10–14.15: *Igény esetén helyszíni jelöltállítás*

14.15-14.25: Harman-Tóth Erzsébet: Az Agyagásványtani Szakosztály 2021-24-es ciklusa (záróbeszámoló)

14.25–14.40: *Online szavazás az MFT Agyagásványtani Szakosztályának elnök és titkár pozí­ciójára*

14.40–15.10: Kelemen Péter: A Cserszegtomaji Kaolin Formáció kora és keletkezése, valamint kapcsolata a Keszthelyi-hegység környéki miocén medencefejlődéssel

15.10–15.25: *Online szavazás az MFT Agyagásványtani Szakosztályának vezetőségi tagjai­nak pozíciójára*

15.25–15.55: Németh Tibor: Agyagásvány átalakulások talajban, kitekintéssel a Magyarhoni Földtani Társulat Agyagásványtani Szakosztályának elmúlt 25 évére (az MFT 175 jubi­le­u­mi előadónapján elhangzott előadás)

15.55–16.00: Cseresznyés Dóra, Hegedűs Máté, Horváth Laura: A vezetőségválasztás eredményének kihirdetése

**2024. június 24. (hétfő)**

Helyszín: Miskolc
MFT Észak-magyarországi Területi Szervezet

Szent Iván éji vacsora, a kerek évfordulót ünneplő tagtársak köszöntése

Beharangozó

**2024. szeptember 2. (hétfő)**Helyszín: ELTE 1117 Budapest Pázmány P. sétány 1/C
ŐSLÉNYTANI SZAKOSZTÁLY

Dosztály Lajos emlékülés

Az emlékülés a 25 éve fiatalon elhunyt kollégánknak állít emléket. Lajos mikropaleon­tológusként radioláriákkal foglalkozott. Az ülés a hazai mikropaleontológia aktuális keresztmetszetét kívánja bemutatni.

**2024. október 14. (hétfő)**Helyszín: MFT 1015 Budapest Csalogány utca 12. I/1.
MFT központi rendezvény

90 éve született Dudich Endre

„A magyar és nemzetközi geológia páratlan műveltségű és képességű képviselőjét hosszú betegeskedés után ragadta el a halál. Személyében egy pótolhatatlan kollégát, egy rend kívül sokoldalú reneszánsz embert veszítettünk el. Segítő készsége, hazaszeretete nemcsak a szakma, de a magyar értelmiség tagjai számára is évtizedekre meghatározó példakép marad”.

Baksa Csaba

**Előzetes programterv:**

Komlóssy György Dudich Endre élete

Eszperantó szövetség: Dudich Endre az eszperantista

Kordos László: Geonómia legújabb eredmények és alkalmazások

Tóth Kálmán: Dudich Endre a laborvezető

Mindszenty Andrea: A Nyugati Tethys juraidőszaki bauxitjai

Kercsmár Zsolt: Az eocén kutatások legújabb eredményei

Európai uniós híreink

**CEEGS projekt**

2024 áprilisától az MFT is tagja a CEEGS projektnek. A projekt innovatív mérnöki módszert kíván kidolgozni és technológiát fejleszteni a megújuló energia tárolásával kapcsolatban. Ehhez különös nagy figyelmet fordít a CO2-körforgásra, -tárolására, illetve a geotermális energiára.

**2024. június 13. CEEGS webinárium**

Csatlakozzon a CO2-tárolással kapcsolatos kihívásokról és kockázatokról szóló beszél­getéshez, amelyen vezető kutatóintézetek szakértői előadói vesznek részt.

**Program:**

Ricardo Chacartegui: Introduction of CEEGS project

Cornelia Schmidt-Hattenberger (GFZ): Challenges and Risks of CO2 Storage: Using the Example of the Ketzin Test Site

Sonsoles Eguilor (CIEMAT): CO2 Storage Risk Assessment: Experiences from Hontomin / PilotSTRATEGY

Kérdések és válaszok

A rendezvényen a részvétel ingyenes, de regisztrációhoz kötött. Regisztráció az alábbi linken lehetséges:

<https://ec.europa.eu/eusurvey/runner/ceegs-webinar>

**CRM-GEOTHERMAL PROJEKT**

Kisfilm pályázat a „Geotermia és kritikus elemek” témakörében a CRM Geothermal projekt kisfilm pályázatot hirdet 12–18 éves diákok számára

Beküldési határidő: 2024. 06. 24.

Részletek: <https://crm-geothermal.eu/2023/11/07/crm-geothermal-video-contest-for-12-18-years-old/>

M**agyarhoni Földtani Társulat Hírlevelét szerkesztette:
Dr. Piros Olga**

**A megjelentetni kívánt anyagokat kérjük e-mailen, word formátumban küldjék el az alábbi címre:**

**magyarhoni1848@gmail.com**

**A küldött anyagokat minden esetben visszaigazoljuk, az igazolás elmaradása esetén kérjük, szíveskedjék a kapcsolatot más módon is felvenni!**

**Magyarhoni Földtani Társulat**

**H-1015 Budapest, Csalogány u. 12. 1. em. 1.**

**Tel/Fax: 201-9129**

**e-mail: magyarhoni1848@gmail.com**

**Félfogadás: hétfő, szerda 8.00–17.30**

**az ettől eltérő időpontú érkezést kérjük, előre jelezzék!**